One Time

One Time (בעברית: שנייה אחת או זמן אחד) הוא סינגל הבכורה של הזמר-יוצר הקנדי ג'סטין ביבר. השיר יצא לאור ב-18 במאי 2009 על ידי חברת התקליטים דה איילנד דף ג'אם מיוזיק גרופ, כסינגל הראשון מתוך המיני-אלבום My World. עם יציאתו נכנס השיר לעשרים השירים הראשונים במצעדים בארצות הברית, קנדה, בריטניה, גרמניה, צרפת ומדינות נוספות. "One Time" הגיע למעמד של כסף בבריטניה, למעמד פלטינה בארצות הברית, קנדה ואוסטרליה, ולמעמד זהב בניו זילנד. סינגל הבכורה נכתב עבור ביבר על ידי המפיק והפזמונאי האמריקאי כריסטופר סטיוארט יחד עם קוק הראל (אנ'), והופק על ידי סטיוארט וצמד "The Movement". השיר הוקלט באולפני "Triangle Sound" של חברת "RedZone Entertainment" (אנ') בסוואנה, ג'ורג'יה. חלק אחר של הרצועה הוקלט ב-"The Boom Boom Room" בברבנק שבקליפורניה, בעוד שהמיקס נעשה באטלנטה באולפני "Silent Sound" על ידי ג'ייסן-ג'ושוע פאולר ודייב פנסדו. ב-18 במאי 2009 יצא לרדיו השיר "One Time" כשבמקביל ביבר ממשיך להקליט את אלבום הבכורה שלו. "One Time" הוא שיר בסגנון טין פופ באורך של שלוש דקות ו-35 שניות. השיר נכתב בסולם סי מינור והוא מתואר כ"גרוב איטי במידה בינונית" תוך כדי שנעשה בו שימוש בפסנתר ובגיטרה. השיר ספג שבחים ביקורתיים רבים ממבקרי המוזיקה. מייקל מנחם ממגזין בילבורד תיאר אותו כ"שיר פופ המתאים גם לאסתטיקת ההיפ הופ של הנוער", ואף אמר כי "קול הטנור של ביבר מזכיר את הופעת הבכורה של כריס בראון כששר את Run It! (אנ')". לאה גרינבלט מאנטרטיינמנט ויקלי כינתה את השיר כאחד מהמובילים של סתיו 2009 וביל לאמב מ-About.com תיאר אותו בתור "התחלה מושלמת לקריירה של ג'סטין ביבר". בנוסף, הוושינגטון פוסט כינה אותו יחד עם "Love Me" כ"שירי מועדונים צנועים", וכתב כי "בשלב מסוים ביבר מפסיק להידמות לילד תיכון אמיתי ואנושי ומתחיל להישמע יותר כמו הרובוט חולה האהבה מ-וול-E". הוידאו קליפ של "One Time" אשר בוים על ידי ושתי קולה ובו מופיעים ביבר, הזמר האמריקאי אשר וריאן באטלר, מחבריו הקרובים של ג'סטין, הועלה לערוץ היוטיוב של ביבר ב-13 ביוני 2009. ב-26 בספטמבר נפתח ערוץ ה-Vevo של ביבר וב-25 בנובמבר הקליפ עלה לערוץ המסחרי של ביבר בתור הקליפ המסחרי הראשון שלו. ביבר אף ציין כי: "זה היה ממש מגניב לעבור ממצלמת הרשת שלי לסרטונים מקצועיים". נכון לפברואר 2023 צבר הסרטון מעל לכ-700 מיליון צפיות ביוטיוב, הוא הסרטון ה-14 של ביבר הנצפה ביותר באתר והתשיעי מבין אלו שפורסמו בערוץ היוטיוב הרשמי שלו. בתחילתו של הקליפ נראים ביבר ובאטלר יישובים על הספה בביתו של אשר ומשחקים יחד במשחק וידאו. תוך כדי המשחק, מקבל ביבר שיחת טלפון מאשר, אשר שואל אותו בהומור האם הוא יוכל "להחזיק" את הבית עד שיגיע וביבר משיב בחיוב תוך כדי שחיוך עולה על פניו. מיד לאחר מכן, מזמינים ביבר ובאלטר את חבריהם למסיבה בבית כשבמהלכה מנסה ג'סטין להתקרב לנערה מסוימת המוצאת חן בעיניו אותה מגלמת קריסטן רודהיבר. לאחר שהשניים בילו ביחד במסיבה, הנערה מנשקת את ג'סטין בלחי ועוזבת את המקום לאכזבתו של ביבר. בתכנון המקורי, בשלב זה ביבר ובאלטר היו אמורים לקפוץ לבריכה, אך בגלל מזג האוויר הקריר שהיה באותו יום, הוחלפה הסצנה בכך שביבר נתפס על ידי אשר לאחר שזה שמגלה על קיום המסיבה. בביקורת על הסרטון, כתבה לאה גרינבלט מאנטרטיינמנט ויקלי: "נראה שביבר חולק הרבה מהתכונות שהפכו את האלילים שלנו לכוכבי פופ/R&B, יש לו קול צלול ונקי, מראה של פין-אפ וכישורי נגינה טובים". במהלך שנת 2009 הופיע ביבר עם השיר במגוון תוכניות טלוויזיה כשביניהם, בערוץ MTV לקראת טקס פרסי הווידאו קליפים של MTV לשנת 2009, ובספטמבר, בעונה השנייה של "The Next Star" (אנ') של YTV, ובתוכנית האמריקאית "Today" (אנ'). ב-3 בנובמבר הוא ביצע את השיר בתוכנית הטלוויזיה "המופע של אלן דג'נרס", ב-15 בנובמבר ב"בוקר טוב אמריקה", ב-17 בנובמבר ב-"Lopez Tonight" (אנ') וב-27 בנובמבר בתוכנית "המופע של וונדי וויליאמס" (אנ'). במהלך סבב ההופעות הראשון של הזמרת האמריקאית טיילור סוויפט, "Fearless Tour", הופיע ג'סטין עם "One Time" כחלק ממופע החימום. ב-23 בנובמבר 2009, במהלך המופע של סוויפט באצטדיון ומבלי שבלונדון, שבר ביבר את רגלו, אך הספיק לסיים את השיר. הוא הופיע גם ביום למחרת בהופעה במנצ'סטר אם כי לא היה יכול לבצע את ההדרן ובהופעות הבאות ביצע את ההופעה שלו באופן מלא. לאחר ההופעות בטלוויזיה, ולאחר שביצע את השיר במהלכו של סבב ההופעות הראשון שלו בארצות הברית, "Urban Behavior Tour" וב-"Fearless Tour", החל בסבב הופעות בינלאומי לטובת קידום אלבום הבכורה "My World" לפני שחזר לקדמו בארצות הברית. הוא ביצע את השיר בלאס ואגס ב-31 בדצמבר 2009. ובהופעה בפלדיום הוליווד (אנ'), בהוליווד שבקליפורניה. בהמשך פחתו ביצועי השיר לטובת הלהיטים החדשים, אך עם זאת, ביבר ביצע את "One Time" באוקטובר 2011 בפסטיבל "Z 2011" בסאו פולו שבברזיל, ב-11 ביוני 2012 במקסיקו סיטי, במופע האחרון של סבב ההופעות "Believe Tour" ב-8 בדצמבר 2013, בעיר פרת' שבאוסטרליה, וב-7 בדצמבר 2015 במהלך "ערב עם ג'סטין ביבר" באולסטייט ארנה, רוזמונט (אנ') שבקנדה. הסינגל הגיע למיקום שיא 12 במצעד הבילבורד הקנדי קנדה הוט 100 כבר בשבוע הראשון ליציאתו, ובהמשך הגיע למיקום שיא 17 במצעד בילבורד הוט 100. בספטמבר 2009 זכה השיר בתואר פלטינה בקנדה ובינואר 2010 השיג את אותו התואר בארצות הברית, ועד לשנת 2015 הוא צבר פופולריות רבה והוכתר כפלטינה מחומשת בארצות הברית. הגרסה האקוסטית לשיר הייתה אמורה לצאת במקור ב-27 באוקטובר 2009 לפלטפורמת ההשמעה אייטונס. עם זאת, שבוע ימים לפני תאריך היציאה פרסם ביבר בטוויטר כי במקום הגרסה האקוסטית ל-"One Time", השיר "Love Me" ישוחרר בתור סינגל. ב-19 בדצמבר 2009, פרסם ביבר כי "גרסת חג המולד אקסקלוסיבית" של "One Time" תצא לאור ב-22 בדצמבר 2009. השיר שוחרר לבסוף יום קודם, ב-21 בדצמבר תחת השם "One Time (My Heart Edition)" (בעברית: מהדורת ליבי) באייטונס. קייל אנדרסון מ-MTV כתב כי השיר "מסיר את הסינת'ים והטכנולוגיה של הרצועה המקורית ומשאיר רק את קולו המוכשר של ביבר". הרצועה הופיעה באלבום האוסף Radio Disney Jams series (אנ') של רדיו דיסני (אנ'). ביבר ביצע את הגרסה האקוסטית בזמן שכיכב בסדרת "טרו ג'קסון" של ניקלודיאון, במהלכו של סשן חי עם MTV, בסשן חי עם בילבורד, ב-12 בינואר 2010 בתוכנית הילדים הבריטית Blue Peter (אנ') של BBC וב-"The Early Show" של CBS כחלק מתוכניות "Super Bowl XLIV" (אנ'). מידע על היצירה "One Time" באתר מיוזיק בריינז סרטון השיר "One Time" באתר יוטיוב Entertainment Music Justin Bieber Justin Bieber - One Time (Behind the Scenes), סרטון בערוץ "JustinBieberVEVO", באתר יוטיוב (אורך: 03:35) Justin Bieber "One Time" acoustic, סרטון בערוץ "joeybrooksshow", באתר יוטיוב (אורך: 02:13) הכוונה היא לדמות הרובוט "וול-E" מסרט האנימציה המקור באנגלית: “It was really cool going from my webcam to professional videos” המקור באנגלית: “It was really cool going from my webcam to professional videos” המקור באנגלית: "Bieber does seem to share many of the qualities that made his idols the pop/R&B superstars they've become, including a clear, supple voice, pinup-boy looks, and bona fide instrument skills" ביצועי הגרסה האקוסטית של השיר מופיעים ב#הגרסה האקוסטית Biography.com Editors, Justin Bieber, Biography, ‏5 במרץ 2017 One Time, ספוטיפיי One Time, Musicnotes.com, ‏2009-12-31 (באנגלית) Billboard Staff, Billboard, Billboard, ‏2 ביולי 2009 Leah Greenblatt, We grade the current singles, EW.com, ‏5 בספטמבר 2009 Justin Bieber Profile and Biography, LiveAbout (באנגלית) Quick Spins: Reviews of albums by Justin Bieber, Clipse and Animal Collective, הוושינגטון פוסט, ‏8 בדצמבר 2009 (באנגלית) Justin Bieber - ONE TIME Official Video, סרטון בערוץ "Justin Bieber", באתר יוטיוב (אורך: 04:04) Monica Herrera, Billboard, Billboard, ‏1 ביוני 2009 Monica Herrera, "Time" is right for teen singer Justin Bieber, Reuters, ‏ביוני 2009 From The Vault: Behind The Scenes On Justin Bieber’s ‘One Time’ Video, סרטון בערוץ "ET Canada", באתר יוטיוב (אורך: 02:15) Justin Bieber - One Time (Official Music Video), סרטון בערוץ "JustinBieberVEVO", באתר יוטיוב (אורך: 04:04) Most Viewed Videos of All Time • (Over 700M views) - YouTube, www.youtube.com Justin Bieber - YouTube, www.youtube.com The MYX Music Awards 2010 Winners - MYX Philippines, web.archive.org, ‏2010-07-03 Hedley, Drake, Bieber, among MMVA winners - Living - The Journal Pioneer, web.archive.org, ‏2016-01-27 Justin Bieber on Ellen (One Time Performance & Interview) HD, סרטון בערוץ "BieberLoverss96", באתר יוטיוב (אורך: 07:47) Justin Bieber One Time live on Lopez Tonight!, סרטון בערוץ "TheTriipZ", באתר יוטיוב (אורך: 04:21) MTV, Justin Bieber Breaks Foot At London Concert, MTV, ‏2 באוקטובר 2009 Justin Bieber - One Time - Live From São Paulo 2011, סרטון בערוץ "Music4Ever", באתר יוטיוב (אורך: 04:43) Justin Bieber singing One Time live - Mexico 2012, סרטון בערוץ "ApokalyptoRed", באתר יוטיוב (אורך: 03:09) Justin Bieber - One Time/Eenie Meanie/Somebody To Love (Perth concert), סרטון בערוץ "Tiarne Lambert", באתר יוטיוב (אורך: 05:00) Greenblatt, Leah (2009-07-08). "Justin Bieber: Will 'One Time' make him this summer's underage Romeo?". Entertainment Weekly. נבדק ב-2009-07-23. Herrera, Monica (2009-07-19). ""Time" is right for teen singer Justin Bieber". Reuters. Billboard. נבדק ב-2009-07-22. Anderson, Kyle (2009-09-28). "Justin Bieber Goes Platinum in Canada, Preps Second Single". MTV.com. נבדק ב-2009-09-28. Gold & Platinum - RIAA - Justin Bieber העמוד הרשמי של ג'סטין ביבר, NEW SONG - NEVER BEFORE HEARD, טוויטר, ‏20 באוקטובר 2009 (באנגלית) העמוד הרשמי של ג'סטין ביבר, Special news..., טוויטר, ‏19 בדצמבר 2019 קייל אנדרסון, Justin Bieber Drops Acoustic Version Of 'One Time', MTV, ‏22 בדצמבר 2009 (באנגלית) Billboard Staff, Billboard, Billboard, ‏5 במרץ 2010 Justin Bieber 'One Time' Full Acoustic Performance | Billboard Live Studio Session, סרטון בערוץ "Billboard", באתר יוטיוב (אורך: 03:02) "Canadian Hot 100 – Year-End 2009". Billboard. נבדק ב-2020-08-27. "Hot 100 Songs – Year-End 2009". Billboard. נבדק ב-2020-08-27. "ARIA Charts – End Of Year Charts – Top 100 Singles 2010". Australian Recording Industry Association. נבדק ב-2011-01-08. "Archived copy". אורכב מ-המקור ב-2013-04-28. נבדק ב-2011-01-03. {{cite web}}: (עזרה) "Top de l'année Top Singles 2010" (בצרפתית). SNEP. נבדק ב-2020-08-27. "Archived copy" (PDF). אורכב מ-המקור (PDF) ב-2011-07-24. נבדק ב-2011-06-22. {{cite web}}: (עזרה) "Justin Bieber AIRA Singles Certification". ARIA. אורכב מ-המקור ב-2012-05-11. נבדק ב-2010-03-30. MTV, Justin Bieber Goes Platinum In Canada, Preps Second Single, MTV, ‏1 באוגוסט 2009 "Justin Bieber RIANZ Singles Certification week commencing Monday March 29, 2010". RIANZ. אורכב מ-המקור ב-9 במרץ 2009. נבדק ב-2010-03-31. {{cite web}}: (עזרה) "Justin Bieber RIAA Singles Certification". RIAA. אורכב מ-המקור ב-2013-04-05. נבדק ב-2010-01-10.